**Ministru kabineta noteikumu projekta „****Listeriozes uzraudzības, kontroles**

**un apkarošanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 25.panta 4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban listeriozes uzraudzības, kontroles un apkarošanas kārtība ir noteikta Ministru kabineta 2006.gada 18.aprīļa noteikumos Nr.298 „Kārtība, kādā veic to infekcijas slimību profilaksi un apkarošanu, ar kurām slimo gan dzīvnieki, gan cilvēki” (turpmāk – noteikumi Nr.298).Izvērtējot normatīvo aktu bāzi, kā arī saistībā ar valsts uzraudzību un kontroli iegūto informāciju un riska novērtējumu ir konstatēts, ka noteikumos Nr.298 noteiktā kārtība nenodrošina esošo problēmu risinājumu. Problēmas, kuras nepieciešams novērst ar normatīvā akta palīdzību, ir šādas:1) noteikumos Nr.298 nav pietiekami skaidri noteiktas prasības slimības diagnozes apstiprināšanai, kā arī nav noteiktas visas dzīvnieku sugas, kurām nepieciešams piemērot slimības apkarošanu, ja ganāmpulkā tiek novērota saslimšana ar listeriozi;2) normatīvais regulējums spēkā esošajos noteikumos ir novecojis un neatbilst noteiktajai kārtībai par dzīvnieku infekcijas slimību paziņošanu un informācijas apriti;3) valstī tiek veidota infekcijas slimību uzraudzības sistēma, kurā dzīvnieku īpašniekam elektroniski pieejama informācija par nepieciešamajiem laboratoriskajiem izmeklējumiem par dzīvnieku infekcijas slimībām, kā arī novietnei noteiktajiem ierobežojumiem infekcijas slimību uzliesmojuma gadījumā. Noteikumu Nr.298 formulējums un struktūra nav elastīgi piemērojama šīs sistēmas ieviešanai; 4) nepieciešams noteikt darbības ar dzīvnieku izcelsmes produktiem listeriozes uzliesmojuma apkarošanas pasākumu laikā.Turklāt, izvērtējot grozījumu izdarīšanas iespējas noteikumos Nr.298, tika konstatēts, ka grozījumi šajos noteikumos būtu jāveic tādā apmērā, kas neatbilst normatīvo aktu sagatavošanas principiem, kuri noteikti Ministru kabineta 2009.gada 3.februāra noteikumos Nr.108 „Normatīvo aktu projektu sagatavošanas noteikumi”. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Ministru kabineta noteikumu projekta “Listeriozes uzraudzības, kontroles un apkarošanas kārtība” (turpmāk – noteikumu projekts) mērķis attiecībā uz blakusproduktu pārstrādi un likvidēšanu ir nodrošināt cilvēku un dzīvnieku veselībai, dzīvībai un apkārtējai videi nekaitīgu nobeigušos dzīvnieku, kūtsmēslu abortīvo augļu utt. savākšanu, izmantošanu, pārstrādi vai likvidēšanu, kā arī novērst jebkuru patogēnu izkliedes risku. Dažu dzīvnieku izcelsmes blakusproduktu (ar listeriozi inficētu dzīvnieku līķu, kūtsmēslu u.c.) automātiska klasificēšana, noteikumu projektā norādot tiešas atsauces uz prasībām Eiropas Komisijas 2011.gada 25.februāra Regulā (EK)Nr.142/2011, ar kuru īsteno Eiropas Parlamenta un Padomes Regulu (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai, (turpmāk – Regula (EK) Nr.142/2011) vai Eiropas Parlamenta un Padomes 2009.gada 21.oktobra Regulā (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (ES) Nr.1774/2002, (turpmāk – Regula (EK) Nr.1069/2009) ierobežo blakusproduktu varbūtējo izmantošanas jomu, kas ne vienmēr tiek piemērota atbilstoši ar to saistītajam riskam. Tāpēc ir lietderīgāk noteikumu projekta tekstā atsaukties uz Regulas (EK) Nr.1069/2009 un Regulas (EK) Nr.142/2011 jomu, lai tajās noteiktās prasības (pārstrādes metodes, standartus, nekaitīguma rādītājus un nosacījumus savākšanai, izmantošanai, pārstrādei vai likvidēšanai) tiktu piemērotas veidā, kas neapdraud cilvēku veselību, kā arī, izmantojot videi nekaitīgus procesus vai metodes, jo īpaši, ja to dēļ var rasties ūdens, gaisa, augsnes, kā arī augu un dzīvnieku apdraudējums, vai tiek radīts troksnis vai smakas.Ievērojot minēto, normatīvajā aktā un tās anotācijas V sadaļas 1.tabulā ne vienmēr ir iespējams norādīt konkrētas Regulas (EK) Nr.1069/2009 un Regulas (EK) Nr.142/2011 normas, jo katrā gadījumā ir jāizvērtē pārstrādes vai likvidēšanas metodes, kā arī ar to saistītie riski un jānosaka blakusproduktu turpmāka izmantošana.Tāda pati nostāja ir piemērojama arī attiecībā uz gaļas pārstrādi, norādot vispārīgas atsauces uz Parlamenta un Padomes 2004.gada 29.aprīļa Regulu (EK) Nr.[854/2004](http://eur-lex.europa.eu/LexUriServ/LexUriServ.do?uri=CELEX:32004R0854:LV:HTML), ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu. Arī šajā gadījumā nav iespējams dot atsauces uz konkrētiem regulas pantiem, jo valsts pilnvarots veterinārārsts pieņem lēmumu par gaļas turpmāko pārstrādi katrā individuālā gadījumā.Noteikumu projektā paredzētos izdevumus par laboratoriskajiem izmeklējumiem, izdevumus par praktizējoša veterinārārsta sniegtajiem pakalpojumiem (paraugu ņemšanu, transportēšanu un ar to saistītās izmaksas), kā arī par paraugu noņemšanas izdevumus kautuvē sedz dzīvnieku īpašnieks vai turētājs. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz lauksaimniecības dzīvnieku īpašniekiem un turētājiem, kas audzē un tur govju, aitu, kazu, zirgu un trušu sugas dzīvniekus un mājputnus. Saskaņā ar Lauksaimniecības datu centra tīmekļa vietnē pieejamo informāciju Latvijā 2014.gada 1.janvārī bija:1) govju sugas dzīvnieku īpašnieki – 30 568; 2) aitu sugas dzīvnieku īpašnieki – 4333;3) kazu sugas dzīvnieku īpašnieki – 2832; 4) zirgu sugas dzīvnieku īpašnieki – 5293;5) trušu sugas dzīvnieku īpašnieki – 890;6) mājputnu īpašnieki – 3485;7) cūku sugas dzīvnieku īpašnieki – 4894. |
| 2. | Tiesiskā regulējuma ietekme uz tautsaimniecību un administratīvo slogu | Dzīvnieku īpašnieks vai turētājs vienas dienas laikā, izmantojot jebkuru saziņas veidu, ziņo praktizējošam veterinārārstam par dzīvnieka nobeigšanos, vairāku dzīvnieku vienlaicīgu saslimšanu, dzīvniekiem, kuriem noticis aborts, un jebkuru gadījumu, kas rada aizdomas par dzīvnieku saslimšanu ar listeriozi. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

*Anotācijas III sadaļa – projekts šo jomu neskar.*

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti |  Nepieciešams sagatavot Ministru kabineta noteikumu projektu „Grozījumi Ministru kabineta 2006.gada 18.aprīļa noteikumos Nr.298 „Kārtība, kādā veic to infekcijas slimību profilaksi un apkarošanu, ar kurām slimo gan dzīvnieki, gan cilvēki”: (turpmāk – noteikumi Nr.298), svītrojot no tiem normas, kas nosaka listeriozes profilakses un apkarošanas prasības. Noteikumi Nr.298 ir sagatavoti izsludināšanai Valsts sekretāru sanāksmē un tiks izskatīti Ministru kabineta sēdē reizē ar noteikumu projektu. Noteikumu projekts stāsies spēkā pēc noteikumu Nr.298 spēkā stāšanās. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projektā iekļautas normas, kas noteiktas:1) Eiropas Parlamenta un Padomes 2009.gada 21.oktobra Regulā (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (ES) Nr.1774/2002 (turpmāk – Regula (EK) Nr.1069/2009);2) Komisijas 2011.gada 25.februāra Regulā (ES) Nr.142/2011, ar kuru īsteno Eiropas Parlamenta un Padomes Regulu (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (turpmāk – Regula (EK) Nr.142/2011);3) Eiropas Parlamenta un Padomes 2004.gada 29.aprīļa Regulā (EK) Nr.853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (turpmāk – Regula (EK) Nr.853/2004);4) Padomes 2004.gada 29.aprīļa Regulā (EK) Nr.854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (turpmāk – Regula (EK) Nr.854/2004). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums |  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas (EK) Nr.142/2011 X pielikuma I nodaļas 4.iedaļa | 12.1.apakšpunkts un 20.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas (EK) Nr.853/2004 III pielikuma IX sadaļas II nodaļas II apakšnodaļas 1.punkta „a” apakšpunkts | 12.2.apakšpunkts, 21.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas (EK) Nr.1069/200913.pants; Regulas (ES) Nr.142/2011 III, IV un V pielikums | 18.8.apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas (EK) Nr.853/2004 II pielikuma III sadaļa  | 30.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas (EK) Nr.854/2004 I pielikuma II nodaļas D punkta 1.punkts | 33.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Regulā (EK) Nr.853/2004, Regulā (EK) Nr.854/2004 un Regulā (EK) Nr.142/2011 nav paredzēta rīcības brīvība dalībvalstij ieviest tiesību normas. Regulas (EK) Nr.1069/2009 21.panta 3.punkta otrajā paragrāfā dota rīcības brīvība dalībvalstij gadījumos, ja dzīvnieku izcelsmes blakusprodukti vai atvasināti produkti tiek transportēti dalībvalsts teritorijā, – tad kompetentā iestāde var apstiprināt pirmajā paragrāfā minētās informācijas pievienošanu, izmantojot alternatīvu sistēmu. Noteikumu projektā netiek izmantota šī alternatīva. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

*Anotācijas V sadaļas 2.tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika saskaņots ar biedrībām „Lauksaimnieku organizāciju sadarbības padome”, „Zemnieku saeima” un „Latvijas Lauksaimniecības kooperatīvu asociācija”.2014.gada 1.aprīlī noteikumu projekts elektroniski nosūtīts minētajām biedrībām.Noteikumu projekts ievietots Zemkopības ministrijas tīmekļa vietnē 2014.gada 28.februārī. |
| 2. | Sabiedrības līdzdalība projekta izstrādē | Biedrības „Lauksaimnieku organizāciju sadarbības padome”, „Zemnieku saeima” un „Latvijas Lauksaimniecības kooperatīvu asociācija” sniedza atzinumu par noteikumu projektu. |
| 3. | Sabiedrības līdzdalības rezultāti | Biedrības „Lauksaimnieku organizāciju sadarbības padome”, „Zemnieku saeima” un „Latvijas Lauksaimniecības kooperatīvu asociācija” atbalsta noteikumu projekta tālāku virzību. |
| 4. | Cita informācija |  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

# Zemkopības ministrs J.Dūklavs

2014.09.01. 12:07

1719

O.Vecuma-Veco

67027551, Olita.Vecuma-Veco@zm.gov.lv